Hej Bolius


Er det helt umuligt at male træværk nu? Jeg har en stor beholder stående foran en trævæg, den bliver flyttet et par dage for renovering, og jeg vil gerne male den del af træværket nu, da jeg ellers ikke kan komme til.


Hilsen Lone


Kan jeg male udvendigt træværk nu i februar/marts?
Hej Lone


Alt er jo muligt. Men resultatet bliver nok ikke så godt. Hvis træet er for fugtigt, vil malingen med stor sandsynlighed boble op og skalle af.


Du kan evt. købe en fugtmåler, indstiksmåler, og tjekke træværkets fugtighed. Det må ikke være over 15 %.


Læs mere her: [Hvornår er det bedst at male udendørs træværk](http://www.bolius.dk/hvornaar-er-det-bedst-at-male-udendoers-traevaerk-16816)

